СПРАВКА

за отразяване на получените предложения, становища и възражения, получени при публикуването за обществено обсъждане Проект на Наредба за изменение и допълнение на Наредбата за определяне на местните данъци на територията на Община Габрово, съгласно чл. 1, ал. 2 и 3 от ЗМДТ

|  |  |  |  |
| --- | --- | --- | --- |
| Подател | Предложение | Приема/не приемапредложението | Мотиви |
| Габровска търговско-промишлена палата | Да се направи оценка на въздействието, която да изчисли ефекта върху гражданите и бизнеса от повишаване на местните данъци за недвижими имоти;Да се помисли за поетапно увеличение на данъците върху недвижимите имоти, защото при анализа може да се окаже, че изменението от 1.5 промила на 2.3 промила е твърде голяма | Не се приема | Съставителят на проект на нормативен акт извършва оценка на въздействието на нормативния акт, когато това е предвидено в Закона за нормативните актове. Съгласно чл.20 от ЗНА, предварителната оценка на въздействието е частична и цялостна. Извършването на частична предварителна оценка на въздействието предхожда изработването на всеки проект на закон, кодекс и подзаконов нормативен акт на Министерския съвет, а цялостна предварителна оценка на въздействието се извършва при изработване на нови закони и кодекси; изработване на проекти на нормативни актове, за които частичната оценка е показала, че може да се очакват значителни последици. Извън тези случаи цялостна предварителна оценка на въздействието може да се извърши по преценка на съставителя на проекта. Видно от горното Кметът на Община Габрово не е задължен субект и в неговата оперативна самостоятелност е да прецени дали е наложително да се извърши предварителна оценка или както е в случая, такава да не бъде изготвяна, но да бъдат посочени в мотивите към проекта на нормативен акт съотношението между формулираните цели и очакваните резултатиС предложените промени за поетапно увеличение на данъчните ставки на местните данъци, Община Габрово няма да постигне целите, които си е поставила, а именно увеличение на собствените приходи за постигане на: по-добра инфраструктура на територията на общината, изпълнение на по-добра социална, културна и образователна политика, финансово подпомагане на обществения транспорт, както и съфинансиране на проекти по различни програми. Преди изготвянето на проект на Наредба за изменение и допълнение на Наредбата за определяне на местните данъци на територията на Община Габрово, общинска администрация е анализирала възможностите за увеличаване на собствените си приходи, но с поетапно увеличение на данъчните ставки, резултатите ще бъдат такива, че няма да позволят изпълнение на заложените цели. |